CELEX: 32012R0104
Language: bg
Date: 2012-02-07 00:00:00
Title: Регламент за изпълнение (ЕС) № 104/2012 на Комисията от 7 февруари 2012 година относно класирането на някои стоки в Комбинираната номенклатура

9.2.2012   
            
            
               BG
            
            
               Официален вестник на Европейския съюз
            
            
               L 36/19
            
         РЕГЛАМЕНТ ЗА ИЗПЪЛНЕНИЕ (ЕС) № 104/2012 НА КОМИСИЯТА
   от 7 февруари 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Правилата се прилагат също така към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно споменатите общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 февруари 2012 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  „Велосипеден комплект“, състоящ се от следните компоненти:
                  
                              а)
                           
                           
                              рамка;
                           
                        
                              б)
                           
                           
                              предна вилка; и
                           
                        
                              в)
                           
                           
                              две капли.
                           
                        Компонентите се представят за митническо оформяне едновременно, но опаковани поотделно.
               
               
                  
                              а)
                           
                           8714 91 10
                        
                              б)
                           
                           8714 91 30
                        
                              в)
                           
                           8714 92 10
                        
               
                  Класирането се определя от Общи правила 1 и 6 за тълкуване на Комбинираната номенклатура и от описанието на кодове по КН 8714, 8714 91, 8714 91 10, 8714 91 30, 8714 92 и 8714 92 10.
                  Тъй като компонентите, събрани заедно, не представляват комплектуван велосипед, не е възможно класирането в подпозиция 8712 00 като некомплектуван велосипед вследствие прилагането на Общо правило за тълкуване 2, буква а) (вижте също така обяснителните бележки към КН за подпозиция 8712 00).
                  Тъй като те не са опаковани заедно, не е възможно класирането им като стоки, представени в комплекти, пригодени за продажба на дребно, по смисъла на Общо правило 3, буква б). Следователно компонентите следва да се класират поотделно.
                  Рамката следва да се класира в код по КН 8714 91 10, предната вилка — в код по КН 8714 91 30, а каплите — в код по КН 8714 92 10.